L 26/42 Jurnalul Oficial al Uniunii Europene 29.1.2014 DECIZIA 2014/42/PESC A CONSILIULUI din 28 ianuarie 2014 de modificare a Deciziei 2012/281/PESC în cadrul Strategiei europene de securitate de sprijinire a propunerii Uniunii privind instituirea unui cod de conduită internațional pentru activitățile din spațiul cosmic CONSILIUL UNIUNII EUROPENE, având în vedere Tratatul privind Uniunea Europeană, în special articolul 26 alineatul (2), întrucât: (1) La 29 mai 2012, Consiliul a adoptat Decizia 2012/281/PESC în cadrul Strategiei europene de secu- ritate de sprijinire a propunerii Uniunii privind instituirea unui cod de conduită internațional pentru activitățile din spațiul cosmic (!). Decizia 2012/281/PESC prevede organizarea a cel mult trei reuniuni multilaterale la nivel de experți pentru a discuta propunerea privind instituirea unui cod de conduită internațional. Au avut loc reuniuni multilaterale la nivel de experţi la Viena în iunie 2012, la Kiev în mai 2013 şi la Bangkok în noiembrie 2013. După succesul reuniunii de experți multilaterale de la Bangkok, a fost evident că desfăşurarea unei a patra și ultime reuniuni multilaterale la nivel de experţi ar fi salutată de comunitatea internațională. Această reuniune s-ar putea desfășura în Africa. Cea de a patra şi ultima reuniune multilaterală la nivel de experți ar putea fi organizată în limitele valorii financiare de referință iniţiale prevăzute în Decizia 2012/281/PESC, neavând, astfel, nicio implicație suplimentară din punct de vedere al resurselor. Decizia 2012/281/PESC ar trebui, prin urmare, să fie modificată pentru a permite organizarea unei a patra şi ultime reuniuni multilaterale la nivel de experți, iar durata aplicării sale ar trebui să fie prelungită în consecință, ADOPTĂ PREZENTA DECIZIE: Articolul 1 Decizia 2012/281/PESC se modifică după cum urmează: 1. La articolul 2 alineatul (1), litera (b) se înlocuieşte cu următorul text: () JO L 140, 30.5.2012, p. 68. „(b) organizarea a cel mult patru reuniuni multilaterale la nivel de experți pentru a discuta propunerea privind instituirea unui cod de conduită internațional;”. . La articolul 6, al doilea paragraf se înlocuieşte cu următorul text: „Prezenta decizie expiră la 28 de luni de la data încheierii acordului de finanțare menționat la articolul 4 alineatul (3) sau la şase luni de la data adoptării prezentei decizii, în cazul în care în acest interval nu se încheie niciun acord de finanțare.” . Anexa la Decizia 2012/281/PESC se modifică după cum urmează: (a) în secţiunea 1 (Cadru general şi obiective) al patrulea paragraf, prima liniuță se înlocuieşte cu următorul text: „— consultarea cât mai multor ţări, indiferent dacă sunt active sau încă nu sunt active în domeniul spațial, pentru a discuta pe marginea acestei propuneri și a reuni opiniile acestora, în special prin organizarea a cel mult patru reuniuni multilaterale la nivel de experți în vederea dezbaterii acestei inițiative;”; (b) titlul secţiunii 2.3 se înlocuieşte cu următorul text: „2.3. Proiectul nr. 3: Organizarea a până la patru reuniuni multilaterale pentru a discuta propunerea privind insti- tuirea unui cod de conduită internațional”; (c) secțiunea 2.3.3 se înlocuieşte cu următorul text: „2.3.3. Descrierea proiectului Organizarea a cel mult patru reuniuni multila- terale. — Se propune ca primele două reuniuni să aibă loc în Europa, iar următoarele două reuniuni să se desfășoare în afara Europei. Decizia va fi luată de către Înaltul Reprezentant pe baza propunerilor prezentate de UNIDIR.